**Nyárád Község Önkormányzat Képviselő-testületének ??/2020. (.??.) önkormányzati rendelet-tervezete a közösségi együttélés alapvető szabályait sértő magatartásokról**

Nyárád Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX törvény 143. § (4) bekezdés d) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 8.§ (2) bekezdésében meghatározott feladatkörében eljárva a következőket rendeli el:

**Általános rendelkezések**

1. § (1) A közösségi együttélés alapvető szabályait sértő az a szabálysértésnek vagy bűncselekménynek nem minősülő magatartás, amelyet e rendelet a közösségi együttélés alapvető szabályai megsértésének minősít.

(2) A közösségi együttélés alapvető szabályainak megsértésével kapcsolatos eljárás lefolytatására az általános közigazgatási rendtartásról szóló 2016. évi CL. törvény rendelkezéseit kell alkalmazni. A közösségi együttélés alapvető szabályait megsértővel szemben alkalmazható szankciók tekintetében a közigazgatási szabályszegések szankcióiról szóló 2017. évi CXXV. törvény rendelkezései alkalmazandók.

1. § (1) A közösségi együttélés alapvető szabályait sértő magatartás miatti eljárás hivatalból, a hatóság észlelése, vagy lakossági bejelentésre indulhat.

(2) Az (1) bekezdés szerinti közigazgatási hatósági eljárás

a) a közösségi együttélés alapvető szabályait sértő cselekmény elkövetésétől, a hatóság tudomására jutásától

b) mulasztással történő megvalósítás esetén a teljesítésre nyitva álló határidő lejártától,

c) jogellenes állapot fenntartásával történő megvalósítás esetén a közösségi együttélés alapvető szabályait sértő állapot fennállása alatt vagy annak megszüntetésétől számított 30 napon belül indítható

d) jogellenes állapot fenntartásával történő megvalósítás esetén a közösségi együttélés alapvető szabályait sértő állapot fennállása alatt vagy annak megszüntetésétől számított 30 napon belül indítható.

1. § (1) A közösségi együttélés alapvető szabályait megsértővel szemben közigazgatási bírság kiszabásának van helye.

(2) A közigazgatási bírság kiszabására a jegyző jogosult.

(3) Aki az e rendeletben meghatározott módon a közösségi együttélés alapvető szabályait megsérti, természetes személy esetében ötezer forinttól, kettőszázezer forintig, jogi személy, jogi személyiséggel rendelkező szervezet esetében pedig ötezer forinttól, kétmillió forintig terjedő közigazgatási bírsággal sújtható.

1. § (1) A kiszabásra kerülő közigazgatási bírság mértékének megállapításánál figyelembe kell venni a közösségi együttélés alapvető szabályait megsértő magatartás súlyát és a felróhatóság mértékét.

(2) A közösségi együttélés alapvető szabályait sértő magatartások elkövetése miatt kiszabott közigazgatási bírságot a bírság kiszabásáról rendelkező döntés végrehajthatóvá válását követő 15 napon belül átutalási postautalványon vagy banki utalással Nyárád Község Önkormányzat ????? számú bírság és végrehajtási költség számlájára kell befizetni.

(3) A pénzbírság kiszabása helyett figyelmeztetés alkalmazható, amennyiben a magatartás az elkövetés körülményeire tekintettel csekély súlyú és a közösségellenes megatartás elkövetője személyi körülményeire is figyelemmel ettől az intézkedéstől kellő visszatartó erő várható.

(4) A (3) bekezdésben foglaltak nem alkalmazhatók azzal szemben, aki a közösségi együttélés alapvető szabályait egy éven belül ismételten megszegi.

**Közösségi jelképek használatával összefüggő magatartások**

1. § (1) Megsérti a közösségi együttélés alapvető szabályait, aki a község jelképét, zászlaját, Nyárád község nevét
2. engedély nélkül felhasználja,
3. a község közösségét sértő módon használja.

**Állattartással összefüggő magatartások**

1. § (1) Megsérti a közösségi együttélés alapvető szabályait az a haszonállattartó, aki nem gondoskodik
2. a rovarok, rágcsálók irtásáról,
3. az állattartó épület és környezete tisztán tartásáról,
4. a felhalmozott trágya elszállításáról.

**Közterületek használatával kapcsolatos magatartások**

1. § (1) Megsérti a közösségi együttélés alapvető szabályait, aki a közterületet – a közterületek használatáról és a közterületek rendeltetéstől eltérő használatának szabályozásáról szóló 11/2013. (VI.28.) önkormányzati rendelet szabályaitól eltérő módon, a rendelet előírásainak megszegésével veszi igénybe.

**Kereskedelmi tevékenységgel kapcsolatos szabályok megsértése**

1. § Megsérti a közösségi együttélés alapvető szabályait, aki az üzlet nyitvatartási idejéről, az abban bekövetkezett változásokról a kereskedelmi hatóságot, valamint a vásárlókat nem tájékoztatja.
2. § Ez a rendelet a kihirdetését követő napon lép hatályba.

Pajak Károly Kovács Erika

polgármester jegyző

A rendelet kihirdetve. 2020. …………………..

Kovács Erika

jegyző